钦定古今图书集成/明伦汇编/氏族典/第097卷 > 《廖用贤尚友录》 > 苻融
## 钦定古今图书集成/明伦汇编/氏族典/第097卷 > 《廖用贤尚友录》 > 苻融

按《晋书苻坚载记》，“融字博休，坚之季弟也。少而岐嶷
夙成，魁伟美姿度。健之世，封安乐王，融上疏固辞，乃
止。坚僭号，拜侍中，寻除中军将军。融聪辨明慧，旅力
雄勇，为坚所委任。后为司隶校尉，发奸摘伏，所在盗
贼止息。久之，征拜侍中、中书监、都督中外诸军事、车
骑大将军、司隶校尉、太子太傅，领宗正，录尚书事，俄”
转司徒，融苦让不受。融为将善谋略，好施爱士，专方
征伐，必有殊功。坚既有意荆、扬，谓江东可平，融每切
谏弗纳。及淮南之败，融马倒被杀。赠大司马，谥曰哀
公。